Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījums Dzelzceļa likumā**

 (Nr.943/Lp11)

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | Pirmā lasījuma redakcija | **Nr.** | **Priekšlikumi****(3)** | **Ministru kabineta atzinums** | **Komisijas atzinums** |
|  |  Izdarīt Dzelzceļa likumā (Latvijas Republikas Saeimas un Ministru Kabineta Ziņotājs, 1998, 9.nr.; 1999, 5., 23.nr.; 2001, 1.nr.; 2003, 6., 10., 23.nr.; 2004, 8.nr.; 2005, 21.nr.; 2006, 1.nr.; 2007, 13., 15.nr.; 2008, 15., 16.nr.; 2009, 12., 20.nr.; Latvijas Vēstnesis, 2009, 193.nr.; 2010, 86., 106., 162., 205.nr.; 2011, 65.nr.; 2013, 51.nr.) šādu grozījumu: |  |  |  |  |
| [..] |  |  |  |  |  |
|  |    | 1**1** | **Satiksmes ministrijas parlamentārais sekretārs V.Valainis**Papildināt likumu ar 7.1 pantu šādā redakcijā: "**7.1 pants. Vēsturiskā mantojuma dzelzceļš**  (1) Vēsturiskā mantojuma dzelzceļš ir valsts nozīmes kultūras piemineklis, kurā ietilpst šaursliežu dzelzceļa līnijas Gulbene–Alūksne sliežu ceļi, inženierbūves, aprīkojums, ēkas, ritošais sastāvs. Vēsturiskā mantojuma dzelzceļā ietilpst arī dzelzceļa zemes nodalījuma josla. (2) Vēsturiskā mantojuma dzelzceļa objektu apsaimniekošanu veic to īpašnieki (valdītāji).(3) Lai koordinētu vēsturiskā mantojuma dzelzceļa darbību atbilstoši tā funkcijām, veicinātu sadarbību starp valsts un pašvaldību institūcijām, tā objektu īpašniekiem (valdītājiem) un nevalstiskajām organizācijām, īstenojot labāko muzejdzelzceļu praksi, izveido Vēsturiskā mantojuma dzelzceļa konsultatīvo padomi, kurā ietilpst Satiksmes ministrijas, Kultūras ministrijas, Valsts dzelzceļa administrācijas, Valsts dzelzceļa tehniskās inspekcijas, Valsts kultūras pieminekļu aizsardzības inspekcijas, Gulbenes novada domes, Alūksnes novada domes, vēsturiskā mantojuma dzelzceļa objektu apsaimniekošanā iesaistīto personu un ieinteresēto biedrību un nodibinājumu, kuru mērķis saskaņā ar statūtiem ir attiecīgā kultūrvēsturiskā mantojuma saglabāšana, pārstāvji. Padomes nolikumu apstiprina Ministru kabinets, bet personālsastāvu — satiksmes ministrs. Nolikumā nosaka konsultatīvās padomes tiesības, funkcijas un darbības kārtību, kā arī kārtību, kādā šajā pantā minētās personas deleģē pārstāvjus darbam padomē.(4) Vēsturiskā mantojuma dzelzceļa infrastruktūrai ir reģionālās nozīmes publiskās lietošanas dzelzceļa infrastruktūras statuss. (5) Uz vēsturiskā mantojuma dzelzceļu nav attiecināmas šā likuma 11., 12., 13., 13.1, 27., 28. un 43. panta prasības.(6) Publiskās lietošanas dzelzceļa infrastruktūras pārvaldītājs ik gadu paredz finansējumu 0,25 procentu apmērā no kopējā šā likuma 10. panta otrās daļas 1. un 2. punktā minētā dzelzceļa infrastruktūras finansējuma apjoma par iepriekšējo gadu, šādiem mērķiem:  1) pārvaldīt šaursliežu dzelzceļa līnijas infrastruktūru saskaņā ar šo likumu un citiem tiesību aktiem;2) veikt kultūrvēsturiskā mantojuma saglabāšanu un popularizēšanu; 3) veikt sabiedrības izglītošanu un dzelzceļa nozares popularizēšanu;4) nodrošināt regulāros pārvadājumus;5) attīstīt tūrismu;6) iegādāties un atjaunot vēsturisko ritošo sastāvu un citu ar vēsturiskā mantojuma dzelzceļu saistītu tehniku.(7) Par šā panta sestajā daļā minēto finanšu līdzekļu sadalījumu starp vēsturiskā mantojuma dzelzceļa objektu īpašniekiem (valdītājiem) šā panta trešajā daļā minētā padome ik gadu līdz 1. septembrim sagatavo un iesniedz kā priekšlikumus Valsts dzelzceļa administrācijai, kura lemj par attiecīgo finanšu līdzekļu sadalījumu.(8) Publiskās lietošanas dzelzceļa infrastruktūras pārvaldītājs šā panta sestajā daļā paredzēto finansējumu atbilstoši apstiprinātajam tā sadalījumam piešķir pa daļām — reizi ceturksnī, līdz attiecīgā ceturkšņa pirmā mēneša desmitajam datumam pārskaitot daļu no šā panta piektajā daļā paredzētā finansējuma uz attiecīgo finansējuma saņēmēju kontu. Katrā no pirmajiem trim ceturkšņiem pārskaita ceturto daļu no plānotā finansējuma. Kopējais šā finansējuma apmērs tiek precizēts, veicot pēdējo maksājumu attiecīgajā gadā.(9) Par tā finansējuma izlietojumu, kas vēsturiskā mantojuma dzelzceļa objektu īpašniekiem (valdītājiem) piešķirts saskaņā ar šā panta septītajā daļā noteikto kārtību, finansējuma saņēmēji sagatavo pārskatu, kuru iesniedz izskatīšanai šā panta trešajā daļā minētajai padomei ne vēlāk kā līdz pārskata gadam sekojošā gada 30. aprīlim. Iesniegtos finansējuma izlietojuma pārskatus apstiprina Valsts dzelzceļa administrācija, pamatojoties uz padomes rekomendācijām." |  |  |
| **31.pants. Valsts dzelzceļa administrācijas funkcijas** (1) Valsts dzelzceļa administrācija pilda šādas funkcijas:­­­­­­­­­­­[..]­­­­­­­­19) šā likuma [13.1](http://likumi.lv/doc.php?id=47774#p13.1) panta septītajā daļā noteiktajos gadījumos un kārtībā uzrauga izmaiņas publiskās lietošanas dzelzceļa infrastruktūras pārvaldītāja būtisko funkciju veicēja valdes sastāvā |  |  |  |  |  |
|  |  | **2** | **Satiksmes ministrijas parlamentārais sekretārs V.Valainis**Papildināt 31.panta pirmo daļu ar 20.punktu šādā redakcijā: "20) pieņem lēmumus par vēsturiskā mantojuma dzelzceļam paredzēto finanšu līdzekļu sadalījumu un finansējuma izlietojuma pārskatu apstiprināšanu."  |  |  |
| **Pārejas noteikumi**[..]37. Ministru kabinets līdz 2011.gada 1.janvārim izdod šā likuma [40.panta](http://likumi.lv/doc.php?id=47774#p40) otrajā daļā minētos noteikumus par dzelzceļa satiksmes negadījumu klasifikācijas, izmeklēšanas un uzskaites kārtību. Līdz attiecīgo noteikumu spēkā stāšanās dienai, bet ne ilgāk kā līdz 2011.gada 1.janvārim ir piemērojami Ministru kabineta 1998.gada 6.oktobra noteikumi Nr.393 “[Dzelzceļa satiksmes negadījumu izmeklēšanas kārtība](http://likumi.lv/doc.php?id=50060)”, ciktāl tie nav pretrunā ar šo likumu. |  |  |  |  |  |
|  | Papildināt pārejas noteikumus ar 38.punktu šādā redakcijā:"38. Šā likuma 12.panta 2.1 daļā minēto maksas par publiskās lietošanas dzelzceļa infrastruktūras izmantošanu norēķinu kārtību līdz 2015.gada 31.decembrim neattiecina uz dzelzceļa pasažieru pārvadājumu pakalpojumiem, kas tiek sniegti uz valsts vai pašvaldības dzelzceļa pārvadājumu pasūtījuma līguma pamata, ja pārvadātājs, publiskās lietošanas dzelzceļa infrastruktūras pārvaldītājs un valsts vai pašvaldība noslēdz vienošanos par tādiem norēķinu nosacījumiem, kas nodrošina, ka publiskās lietošanas dzelzceļa infrastruktūras pārvaldītāja ieņēmumi no maksas par publiskās lietošanas dzelzceļa infrastruktūras izmantošanu pārvadājumiem ir vismaz līdzsvarā ar publiskās lietošanas dzelzceļa infrastruktūras uzturēšanas izmaksām un citām izmaksām, kuras ņem vērā publiskās lietošanas dzelzceļa infrastruktūras izmantošanas maksas noteikšanai. Šim nolūkam līgumā var paredzēt, kā valsts vai pašvaldība sedz maksu par publiskās lietošanas dzelzceļa infrastruktūras izmantošanu to izmaksu apjomā, kas saistītas ar kapitālieguldījumiem." | **3** | **Juridiskais birojs** Aizstāt 1. lasījumā atbalstītajā pārejas noteikumu 38. punktā vārdus „ir vismaz līdzsvarā ar” ar vārdiem „vismaz atbilst”. |  |  |
|  |  Likums stājas spēkā 2014.gada 1.janvārī. |  |  |  |  |